Intézmény átnevezés

Sok esetben merül fel az a kérdés, hogy eduID tagintézmény névváltozása esetén mi a teendő. Alább egy konkrét levelezés másolata következik, amely remélhetőleg általános információkat tartalmaz.

Kérdés
"Kecskemét és Szolnok egyesítésével létrejött a Pallasz Athéné Egyetem. Mit kell ilyenkor tennünk? Mert a weboldalakat át kéne neveznem az új dominre. Kell csinálnom új IDP-t és új SP-ket? vagy csak SP-ket?"

Szerződés
Ha a PAE jogutódja a KeFo-nak, akkor nem kell új szerződést kötni. Egyébként igen.

entityID
Az entitások átnevezése problémás, ezért azt célszerű kerülni. A legtöbb gond az eduPersonTargetedId-vel van, ugyanis az "targeted" azonosító, ami azt jelenti, hogy akár az IdP, akár az SP entityID-je megváltozik, az azonosító értéke is megváltozik, azaz a felhasználó "élettörténete" újraindul az SP-nél. Ráadásul az azonosítók kézi átállítása is meglehetősen körülményes. Kérdés, hogy mely általatok használt SP-k használnak eduPersonTargetedId-t. A Videotorium például igen, ill. lásd még a href.xml-ben a RequestedAttributes elemet. Mivel az entityID nem jelenik meg a felhasználóknak (normális esetben), emiatt nem valószínű, hogy bárki arra kötelezne titeket, hogy változtassátok meg.

További probléma az entityID megváltoztatásával, hogy a kereskedelmi adatbázis-szolgáltatók jellemzően kézzel tartják karban azt a listát, hogy mely intézmények számára elérhető a szolgáltatás, és az entityID változtatása miatt az intézményünk kikerülhet ezekből a listákból.

Scope
Az eduPersonPrincipalName és az eduPersonScopedAffiliation használja a scope-okat. Az minden további nélkül működik, hogy újabb scope-okat IS elkezdjetek használni (új felhasználóknál), de ha egy létező felhasználó scope-ját lecserélitek, akkor ő a fentihez hasonló módon új felhasználóként jelenik meg az összes SP-nél. És eduPersonPrincipalname-et és/vagy eduPersonScopedAffiliationt nagyon sok SP használ, valamint a legtöbb belső SP is valószínűleg úgy van konfigurálva, hogy scope alapon végezze az autorizációt. Az autorizációs szabályok (pl.  vagy  ) szabályok módosítása triviális. Az élettörténet megtartása sajnos már alkalmazásspecifikus, jellemzően kézi adatbázisműveleteket igényel. Annyival egyszerűbb ez, mint az eduPersonTargetedId módosítása, hogy pontosan tudod az átírási szabályt, pl: s/([^@]+)@kefo.hu/$1@pae.hu/ A tanácsom az, hogy nézzétek át, hogy mely SP-k esetén fontos az élettörténet megtartása, és ezeket kérjétek meg a fenti változtatásra. (Pl. ha vannak olyan HBONE-adminisztrációs szolgáltatások, amiket eddig kefo.hu-s azonosítóval használtál, akkor azok ilyenek.)

mail
A mail cím megváltoztatása jellemzően nem jelent problémát. Azt érdemes észben tartani, hogy a Drupal megköveteli az e-mail címek egyediségét, azaz ha megváltozik az eppn, miközben nem változik a mail, akkor az "új" felhasználó létrehozása nem fog sikerülni.

IdP URL
Mellékhatások nélkül módosítható, hogy az IdP milyen URL-en azonosítsa a felhasználókat (vagy válaszoljon az AttributeQuery-kre, de ez nagyon ritka funkció). Ehhez a  és   végpontokat kell lecserélni a Resource Registry-ben a haladó beállítások között, valamint természetesen az IdP webszerverét megfelelően kell konfigurálni. Ez a módosítás kizárólag azt befolyásolja, hogy milyen URL jelenik meg a felhasználók böngészőjében, amikor azonosításra átirányítják őket az SP-k. Nyilván megfelelő SSL tanúsítvány is kell az új URL-re.

Discovery leírás
Ez is mellékhatások nélkül módosítható, és ez az, ami a leginkább szembetűnő a felhasználók számára. Ezt is a Resource Registry-ben, a Leírók-nál kell módosítani. (Légyszi küldjetek egy értesítést az info @ eduid.hu-ra, ha módosítjátok, mert a központi Discovery Service-t jelenleg még kézzel kell frissítenünk.)